Virdžīnijabīča
Virdžīnijabīča (angļu: Virginia Beach) ir pilsēta Virdžīnijas štatā, ASV. Ar 437,9 tūkstošiem iedzīvotāju (2010. gada ASV tautas skaitīšanas dati) šī ir štata lielākā un ASV 39. lielākā pilsēta. Virdžīnijabīča ir kūrortpilsēta ar jūdzēm garu pludmali, kā arī simtiem viesnīcu, moteļu un restorānu. Katru gadu šeit notiek austrumkrasta sērfinga čempionāts un Ziemeļamerikas pludmales volejbola čempionāts. 2004. gadā Virdžīnijabīču atzina par ASV drošāko pilsētu.